Zruckgfiahd wiad da Begriff aufs 4. Buach Mose, 25. Da Pinchas ben Eleasar, a Enkl vom Aaron, wiad in dem Buach ois religiesa Eifara doagstööd. An Mau, dea wos si mid ana fremdn Frau eiglossn ghobt hod, hod a mid seim Speea samt Frau im Nauman vaum God umbrocht. Seit dem san bis umara de Zeidnwend religiese Eifara im Judndum Zelotn gnennt wuan. Duach de Bibl is dea Begriff aa in de boarische und de deitsche Sproch kumma, wiad heit owa nua no ob und zua  vo Intellektuöön vawendt. Maunchmoi aa fia politische Eifara.